《次韵弟观雪中二首》
宋代·陈著

翦耳严风利似刀，吹嘘滕六做功劳。
大包天地为一色，老尽山林无二毛。
借暖尚能赊绿蚁，御寒终不羡裘羔。
天涯多少穷途客，欲寄书难雁影高。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。